open-index/open-wikipedia-markdown huggingface dataset:
Nova Holanda

miniatura|300x300px|Nova Holanda nun dos globos de Coronelli.
**Nova Holanda** foi un nome histórico que recibiu a illa-continente de Australia.

## Historia 
[miniatura|Mapa de parte de Nova Holanda, confeccionado por [William Dampier en 1699.]]
O nome foi aplicado a Australia por primeira vez en 1644 polo navegante neerlandés Abel Tasman, e permaneceu en uso durante máis de 150 anos. Despois da fundación dun asentamento en Nova Gales do Sur en 1788, o topónimo «Nova Holanda» foi usado sobre todo para referirse só á parte do continente australiano que non fora anexionada a Nova Gales do Sur. Así, usábase para denominar á rexión que hoxe é Australia Occidental.

A comezos do século XIX, Matthew Flinders recomendou empregar o nome «Australia» en lugar de «Nova Holanda», pero o cambio de nome non sería oficial até 1824.

## Notas
Jurij Chěžka

miniatura|Hórki, a aldea natal de Jurij Chěžka
**Jurij Chěžka** (tamén coñecido polo pseudónimo de **Ludomil Hórčanski** e na súa época polo seu nome xermanizado oficial *Georg Keschka*), nado o 22 de xullo de 1917 en Hórki e finado en outubro de 1944 nos arredores de Kragujevac en Iugoslavia, foi un poeta sorbio, recoñecido como o fundador da moderna poesía sorbia.

## Traxectoria 
Seu pai Mikławša Chěžki (1868–1931) era canteiro e súa nai, Hana, nacida Delenkec (1887–1984) en Haslow, era unha narradora popular, mesmo Pawoł Neda escribiu sobre ela en *Wopyt pola bajkarki* (1957), e exerceu unha grande influencia literaria no seu fillo. Por recomendación do párroco de Chrósćicy e activista cultural Jakub Šewčik estudou como interno no instituto arcebispal de Praga (1929-1937). A lingua de ensino era o checo, pero Chěžka ao igual ca outros sorbios mantiñan o uso da súa lingua grazas ás actividades que desenvolvía a asociación de estudantes católicos sorbios Serbowka dirixida na época por Mikławš Krječmar.

En 1936 publicou no suplemento "Serbskim studenće" da revista *Serbske Nowiny* o seu primeiro experimento poético. Nas vacacións de 1937 escribiu un conxunto de poemas ao que lle deu o título de *Na puću za druhej domiznu*. Neses textos prevalecen os temas do amor materno, o fogar, a xente mais a morte e constitúen a base da súa produción poética. Logo da prohibición de *Serbske Nowiny* en agosto de 1937 polas autoridades nazis fundou e escribiu *Gmejnskeje heje* intitulado órgano dos estudantes sorbios de Praga que se editaba de xeito manuscrito e na que se preservaron outro feixe de poesías do autor. Tras rematar os estudos secundarios en 1937 entrou na Universidade Carolina para estudar bohemística e xermanística, e asistiu tamén ás clases de sorbio que daba o profesor Josef Páta dende a súa creación no curso 1933/34.
miniatura|Escola sorbia Jurij Chěžka en Chrósćicy
Após a ocupación de Checoslovaquia polos alemáns en 1939 a Gestapo interrogouno e pasou un mes no centro de interrogamento de Dresden. Pouco despois da súa liberación, tivo que servir na Wehrmacht e marchou á fronte en Francia e máis tarde loitou en Bulgaria, Grecia e  Iugoslavia. Morreu ao intentar desertar e contactar cos partisanos preto da cidade serbia de Kragujevac.

A partir de 1961 coa publicación da súa obra, composta por 54 poemas en sorbio, converteuse no punto de referencia para os novos poetas xurdidos tras a guerra, como Kito Lorenc, Benedict Dyrlich ou Róža Domašcyna. A súa prosa é tamén escasa, un relato, o comezo dunha novela e algunha colaboración literaria, pero a diferenza da súa poesía tivo escasa relevancia literaria.

## Obra 
* *Na puću za druhej domiznu* [manuscrito], 1937
* *Basniske dźěło*, Bautzen 1961
* *Poezija małej komorki* , Ludowe nakładnistwo Domowina, Budyšin 1971
## Notas
Igrexa de Lau

A **igrexa de Lau** (sueco: *Lau kyrka*) é unha igrexa medieval luterana en Lau, na illa sueca de Gotland, pertencente á diocese de Visby.

## Historia 
A igrexa de Lau data do século XIII, pero posiblemente foi precedida por unha igrexa románica no mesmo lugar. Xusto ao sur do edificio hai restos dunha torre defensiva do século XII e convertida posteriormente nunha rectoría. Moito antes, a área ao redor da igrexa semella que foi un lugar importante xa que se atoparon campos de tumbas precristiáns no norte e no sur, varios séculos máis antigos que a igrexa.

A parte máis antiga da igrexa e a gran nave, construída a principios do século XIII en estilo románico. O tamén enorme coro é de ao redor do ano 1300, A igrexa é unha das máis grandes no rural de Gotland (a máis grande construída no século XIII) e está situada nunha parroquia relativamente pequena. Os académicos especulan sobre porque se construíu un edificio tan grande no lugar. Algúns cren que o tamaño tan pouco común e grandioso da igrexa débese a que está situada preto da costa onde hai un bo porto natural, polo que a parroquia puido beneficiarse economicamente do comercio exterior. Outra teoría di que puido servir como unha igrexa para peregrinos. Porén, a causa máis probable é que a igrexa puido atraer a multitudes como unha das poucas fóra de Visby onde os frades dominicanos da illa adoitaban a predicar por unha cruzada contra Curlandia, Livonia e Prusia. Coñécese a través de varias cartas papais conservadas que aos populares dominicos se lles pediu que predicasen cruzadas non só en Visby, senón tamén en certos lugares do rural, e os académicos cren que a igrexa de Lau probablemente era un deses lugares.

Dende a idade media non se realizaron grandes alteracións na igrexa. Entre os anos 1958 e 1960 o edificio foi restaurado.

## Arquitectura 
A igrexa é unha das máis grandes no rural de Gotland. Ten cinco portais exteriores, máis que calquera outra igrexa rural da illa. Deles destacan os portais románicos da nave, bastante grandes e ricamente esculpidos. O edificio carece de torre; pode deducirse pola forma na que se rematou o extremo oeste da igrexa que había plans para construír unha, pero que por algunha razón nuncqa chegaron a executarse.

O interior está dominado polo alto teito abovedado, soportado por grandes columnas cos bases e capiteis esculpidos. Na parede oeste hai frescos de 1520 que representan o Xuízo Final. Tamén se conservan algunhas partes das vidreiras orixinais.

A igrexa ten algunhas pezas de mobiliario destacables. O retablo, que representa a Coroación da Virxe, e de comezos do século XV, aínda que foi repintado no século XVIII. A cruz triunfal é unha das máis grandes dos países nórdicos e data de mediados do XIII. A pía bautismal é un traballo do mestre escultor románico Sigraf.

## Galería de imaxes 

Lau kyrka - KMB - 16000200023159.jpg|Vista dende o leste
Lau kyrka - KMB - 16000200023206.jpg|Portal do coro
Lau kyrka painting01.jpg|Frescos da parede oeste
Lau kyrka - KMB - 16000300024352.jpg|Vista dende o aire

## Notas
Prada (empresa)

**Prada** é unha firma italiana adicada á moda. Fundada por Mario Prada en 1913 como *Fratelli Prada* (en galego: *Irmáns Prada*), a firma deu un xiro radical coa chegada á xerencia de Miuccia Prada, neta do fundador, en 1978.

A casa lanzou a colección de baixo custo Miu Miu en 1992, e adquiriu Fendi a comezos dos anos 90, firma que vendeu posteriormente a LVMH nun período de dificultades financeiras.

Dende 2003 tamén comercializa perfumes, en colaboración coa empresa catalá de moda Puig.

## Historia 
A firma foi fundada por Mario Prada en 1913. Dedicada á confección e venda de bauis, bolsos, maletas e zapatos nas súas dúas tendas en Milán.

En 1978 a empresa comeza a súa etapa máis decisiva, ao entrar Miuccia, neta do fundador, na compañía. Miuccia Prada licenciárase en Ciencias Políticas e amais estudara cinco anos de interpretación no Teatro Piccolo de Milán. Malia que a súa preparación non semellaba a apropiada, tiña un sentido estético novidoso e, segundo algúns, infalible. Por aquela entón, a marca seguía producindo principalmente artigos de coiro, e atravesaba anos de dificultades económicas. A competencia doutras firmas de moda semellantes, como Gucci, estaba a perxudicala bastante. Miuccia tornou a situación cambiando a traxectoria da firma, levandoa ao sector do *prêt-à-porter* de luxo.

En 2003 a compañía catalá de moda e perfumes Puig comezou a colaborar coa marca.

## Arquitectura das tendas 
Prada encargou o deseño das súas novas tendas en Nova York, San Francisco e Os Ánxeles ao estudio holandés de arquitectura OMA/Rem Koolhaas.

En 2005, preto das cidades de Valentine e Marfa, en Texas, os artistas escandinavos Michael Elmgreen e Ingar Dragset deseñaron o Prada Marfa, unha escultura que semella unha pequena tenda de Prada. O edificio foi parcialmente financiado pola Fundación Prada.

## Notas 
## Véxase tamén 
### Ligazóns externas 
* Páxina web oficial de Prada
Berkut (traxe espacial)

[miniatura|O traxe espacial Berkut exposto no Museo Memorial da Astronáutica en [Moscova.]]
**Berkut** foi o nome dun traxe espacial soviético deseñado para actividades extravehiculares. Tratábase dun traxe espacial Sokol como os usados nas naves Vostok, modificado. As subministracións para o cosmonauta xa non eran proporcionados a través dun cable umbilical se non a través dun sistema de control ambiental sinxelo de ciclo aberto. O osíxeno, usado tanto para respirar como para refrixeración, ía nunha mochila ao lombo. Unha válvula de alivio vertía ao espazo o calor, humidade, dióxido de carbono e osíxeno sen consumir producidos polo cosmonauta. A válvula tiña dúas posicións de presurización: a 0,27 ou 0,40 atmosferas.

O traxe foi usado unicamente durante a misión Voskhod 2 e vestido por Aleksei Leonov, que tras o primeiro paseo espacial da Historia tivo problemas ao regresar á nave pola rixidez do traxe.

## Notas 
*

## Véxase tamén 
### Outros artigos 
*Voskhod 2
*Sokol
*Yastreb
*Orlan (traxe espacial)
Iitti

**Iitti** (en sueco *Itis*) é un municipio de Finlandia situado na rexión de Kymenlaakso. En 2018 a súa poboación era de 6&nbsp;802 habitantes. A superficie do termo municipal é de 687,09&nbsp;km2, dos cales 97,25&nbsp;km2 son auga. O concello ten unha  densidade de poboación de 11,53 hab./km².

Limita cos municipios Kouvola, pertencente á súa mesma rexión, Lapinjärvi na rexión de Uusimaa, e Heinola, Lahti e Orimattila, estes últimos na rexión veciña de Päijänne Tavastia.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Iitti
Rafael López López

**Rafael López López**, nado en Vilamartín de Valdeorras en 1959, é un médico galego, xefe do Servizo de Oncoloxía Médica do Complexo Hospitalario Universitario de Santiago (CHUS).

Ademais, lidera o Grupo de Oncoloxía Médica Traslacional (ONCOMET), do Instituto de Investigación Sanitaria de Santiago de Compostela (IDIS).

É un destacado especialista en medicina traslacional.

## Traxectoria 
Estudou Medicina na Universidade Autónoma de Madrid, e fixo a súa especialidade no Hospital General de Oviedo. Traballou como médico especialista en distintos hospitais de España, e exerceu durante dous anos como médico investigador no Departamento de Oncoloxía do Free University Hospital de Ámsterdam.

Así mesmo lidera unha campaña pioneira de micromecenado para afondar na investigación da biopsia líquida, que permite saber en 24 horas e cun análise de sangue o estado no que se encontra o tumor. O seu grupo Oncomet aspira a reunir medio millón de euros involucrando á sociedade galega no financiamento colaborativo. Unha iniciativa coa que Rafael López López e o seu equipo buscan situar a Galicia como referente nacional e europeo neste campo.

Entre os anos 2000 e 2018 o doutor Rafael López publicou uns 20 artigos en revistas científicas (a maioría en *Clinical & translational oncology*) e dirixiu 10 teses de doutoramento. corporación na que ocupa o a cadeira de Oncoloxía.
## Recoñecementos
En 2023 recibiu a Medalla Castelao.

## Notas 
## Véxase tamén 
### Outros artigos 
* Palbociclib

### Ligazóns externas 
* Grupo ONCOMET en Nanomed. Plataforma Española de Nanomedicina .
Watkin Tench

**Watkin Tench**, nado o 6 de outubro de 1758 e finado o 7 de maio de 1833 foi un oficial mariño británico que é máis coñecido por publicar dous libros que describen as súas experiencias na First Fleet, o cal estabeleceu o primeiro asentamento en Australia en 1788. As súas dúas obras, *Narrative of the Expedition to Botany Bay* e *Complete Account of the Settlement at Port Jackson* achegan unha descrición da chegada e os primeiros catro anos da colonia.

## Notas 
## Véxase tamén 
### Bibliografía 
* Fitzhardinge, L. F., ''Editor's Introduction* in *Sydney's First Four Years*, Library of Australian History, 1979, 
* Edwards, G., *Introduction* in *Letters from Revolutionary France*, UWP, 2001. 
* Phillip, A., *The Voyage to Botany Bay'' (facsimile edition), Hutchinson, 1982,
Parlamento de Australia

[miniatura|230px|Parlamento de Australia en [Canberra.]]
O **Parlamento de Australia**, tamén coñecido como **Parliament of Australia**, é a póla lexislativa do goberno da Australia. É bicameral, amplamente inspirado na tradición Westminster, mais con algunhas influencias do Congreso dos Estados Unidos. De acordo coa Sección 1 da Constitución de Australia, o Parlamento está composto por tres elementos: a Raíña, o Senado e a Cámara dos Representantes. A raíña é case sempre representada polo Gobernador Xeral.

## Véxase tamén 
### Ligazóns externas 
* Páxina oficial
Jack Davis

**Jack Davis**, nado o 11 de marzo de 1917 e finado o 17 de marzo de 2000, foi un salientable dramaturgo e poeta aborixe australiano, así como activistas polos dereitos dos indíxenas. Naceu en Australia Occidental, na vila de Yarloop, e viviu en Fremantle até o final da súa vida. Pertencía ó pobo noongar, e a maioría da súa obra trata sobre a experiencia como aborixe australiano.

Malia que Davis compuxo moitos dos seus poemas mentres traballaba nunha facenda en Gascoyne durante a súa mocidade, o seu primeiro volume de poesía non foi publicado até 1970. Foi considerado como o poeta aborixe australiano do século XX e moitas das súas obras forman parte do programa escolar australiano.

Davis converteuse en membro da Order of the British Empire (MBE) en 1976, e membro da Orde de Australia (AM) en 1985.

## Obra 
### Obras de teatro 
* *Kullark* (1972) 
* *The Dreamers* (1982)
* *No Sugar* (1985)
* *Honeyspot* (1985)
* *Moorli and the Leprechaun* (1986)
* *Burungin* (1988)
* *Plays from Black Australia* (1989)
* *In your Town* (1990)

### Poesía 
* *The First-born and other poems* (1970)
* *The Black Tracker* (1970)
* *Jagardoo : Poems from Aboriginal Australia* (1978)
* *John Pat and Other Poems* (1988) Publisher Dent Australia 
* *Black Life : poems* (1992)
* *Wurru : poem from Aboriginal*

### Outras obras 
* *Jack Davis : A life-story* (1988)
* ''A Boy's Life* (1991)
* *Paperbark : A Collection of Black Australian Writings'' (1992)

## Notas
Tara June Winch

**Tara June Winch**, nada en Wollongong o 2 de decembro de 1983 é unha escritora australiana de ascendencia inglesa e aborixe australiana. A súa primeira novela, *Swallow the Air* (2006), gañou numerosos premios literarios australianos.

## Obras 
### Libros 
*
*

### Antoloxías 
*
*
*
*
*

### Ensaios 
*
*
*
*
*
*
*

## Notas
Judith Wright

**Judith Arundell Wright**, nada en Nova Gales do Sur (Australia) o 31 de maio de 1915 e finada en Camberra o 26 de xuño de 2000, foi unha escritora e crítica australiana, alén dunha activista polos dereitos dos aborixes australianos.

## Traxectoria 
Entrou para a Universidade de Sydney en 1934, onde estudou filosofía, historia, psicoloxía e inglés sen se formar. Arredor dos seus vinte anos, quedou progresivamente xorda. Entre 1837 e 1938 viaxou por Europa. Con 30 anos, coñeceu o compañeiro co cal máis tarde casaría: J.P. McKinney.

Considerada unhas das maiores figuras da literatura australiana en ensaios e poesía, foi Doutora *Honoris Causa* polas Universidades de Queensland, Nova Inglaterra e Sydney.

Judith Wright faleceu en Camberra a 26 de xuño de 2000, con 85 anos.

## Notas 
## Véxase tamén 
### Bibliografía 
* Brady, Veronica (1998) *South of My Days: A Biography of Judith Wright*, Angus & Robertson
Thomas Keneally

**Thomas Michael Keneally**, nado en Sydney o 7 de outubro de 1935, é un escritor australiano, autor da novela ''Schindler's Ark*, que foi adaptada ó cinema no filme de Steven Spielberg, *A lista de Schindler''.

## Traxectoria 
Educouse no St. Patrick's College de Strathfield, onde se estableceu un premio literario que leva o seu nome. Ingresou no Seminario de San Patricio de Manly para ser sacerdote católico, pero abandonouno antes da súa ordenación. Traballou como mestre de escola en Sydney antes do seu éxito como novelista, e foi profesor na Universidade de Nova Inglaterra (1968-1970).

Keneally era coñecido como "Mick" até 1964, pero comezou a utilizar o nome de Thomas xa na súa primeira publicación, seguindo os consellos do seu editor de usar o que é realmente o seu primeiro nome.

En 1983 foi nomeado Oficial da Orde de Australia (AO). É un dos *Australian Living Treasures* e ó longo da súa vida salientou como un firme defensor da República de Australia, no sentido da ruptura dos lazos coa monarquía británica, e mesmo publicou o libro *Our Republic* en 1993. Varios dos seus ensaios republicanos aparecen na páxina web do Movemento Republicano de Australia.

Keneally tamén actuou nalgúns filmes. Tivo un pequeno papel en *The Chant of Jimmie Blacksmith* (baseada na súa novela) e desempeñou o papel de pai Marshall no filme de Fred Schepisi, ''The Devil's Playground'' (1976).

En marzo de 2009, o Primeiro Ministro de Australia, Kevin Rudd, regalou unha copia autografada por Keneally da súa biografía de Lincoln ó Presidente dos Estados Unidos Barack Obama como un agasallo de Estado.

## Notas
Día dos Avós

[miniatura|dereita|240px|Unha avoa e a súa neta preparando [biscoitos.]]

O **Día dos Avós** é un día conmemorativo dedicado aos avós das familias, que complementa o Día do Pai e o Día da Nai. A xornada celébrase en diferentes países con diversidade de denominación, motivación e data. En moitos países de Latinoamérica e de Europa o día escollido é o 26 de xullo, por ser o día en que a liturxia católica conmemora a san Xaquín e santa Ana, pais de María, a nai de Xesús e, polo tanto, avós de Xesús. A historia dos avós de Xesús baséase no Protoevanxeo de Santiago, segundo o cal Santa Ana naceu en Belén e os seus pais eran Matan e Emerenciana, mentres que a familia de Xosé descendía do rei David e de Leví.
A ONU promove a celebración internacional dun día que recorde as persoas maiores, o Día Internacional das Persoas Maiores, o 1 de outubro.

## Notas
David Malouf

**David Malouf**, nado en Brisbane o 20 de marzo de 1934, é un escritor australiano que cultivou principalmente a novela, aínda que tamén ten contos, poemarios, ensaios, libretos e obras de teatro.

## Traxectoria 
Malouf é fillo dun pai libanés cristián e unha nai inglesa xudía de ascendencia sefardí-portuguesa.

Graduouse na Universidade de Queensland en 1955. Viviu en Inglaterra; Toscana, Italia; e Sydney, onde deu clases na universidade do mesmo nome.

A súa obra trata de temas da historia, a sociedade e as paisaxes de Australia.

Os primeiros libros que publicou foron poemarios, pero empezou a ser coñecido despois da súa primeira novela, *Johnno* (1975), un relato semiautobiográfico dun mozo que creceu en Brisbane durante a segunda guerra mundial. *An Imaginary Life* (1978) "consagrouno definitivamente como unha das voces de referencia do continente".

En 2008 foi elixido membro da Royal Society of Literature.

Malouf é abertamente gai e reside en Italia dende 1977.

## Notas 
## Véxase tamén 
### Bibliografía 
* Giffuni, Cathe.  "The Prose of David Malouf", *Australian & New Zealand Studies in Canada*, No. 7 de xuño de 1992.
Robert Manne

**Robert Manne**, nado o 31 de outubro de 1947, é un xornalista e profesor de política australiano. Ensina na Universidade La Trobe, de Melbourne, Australia.

## Obras 
### Libros 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

;Ensaios trimestrais
* *QE01 In Denial: The Stolen Generations and the Right* (2001) 
* *QE13 Sending Them Home: Refugees and the New Politics of Indifference* (2003)  – With David Corlett
* ''QE43 Bad News: Murdoch's Australian and the Shaping of the Nation'' (2011) 

### Ensaios e relatorios 
* 
* 
* 
* 
* 
* 

### Editoriais trimestrais 
* 
* 
* 

### Recensións de libros
Alexis Wright

**Alexis Wright**, nada o 25 de novembro de 1950, é unha escritora aborixe australiana, máis coñecida por gañar o Premio Franklin Miles pola súa novela de 2006 *Carpentaria* e por gañar o Premio Stella en 2018 pola súa "memoria colectiva" de Leigh Bruce "Tracker" Tilmouth.

## Obras 
**Novelas**
* *Plains of Promise* (University of Queensland Press, 1997). Reprint 2000, 
* *Carpentaria* (Sydney: Giramondo, 2006)
* *The Swan Book* (Sydney: Giramondo, 2013)

**Historias curtas**
* *Le pacte du serpent arc-en-ciel*. (Acte Sud, 2002). 

**Non ficción**
* *Grog War* (Magabala, 1997). . Review 
* ''Croire en l'incroyable*.  (Actes Sud, 2000). 
* *Tracker* (Sydney: Giramondo, 2017). 

**Editora**
* *Take Power, Like This Old Man Here: An anthology of writings celebrating twenty years of land rights in Central Australia, 1977–1997'' (IAD, 1998). 

## Notas
Keith Windshuttle

**Keith Windschuttle**, nado en 1942 e finado en Sydney o 8 de abril de 2025, foi un escritor e historiador australiano, e membro da ABC.

Entre as súas principais publicacións están *Unemployment* (1979), que analiza as casas e as consecuencias sociais do desemprego en Australia e urxe a unha resposta socialista; *The Media: a New Analysis of the Press, Television, Radio and Advertising in Australia* (1984), sobre o contido político e económico das novas e do entretemento dos medios de comunicación; *The Killing of History* (1994), unha crítica ó posmodernismo na historia; ''The Fabrication of Aboriginal History: Volume One: Van Diemen's Land 1803–1847* (2002), que acusa a un bo número de historiadores australianos de falsificar e inventar o grao de violencia contra os aborixes no pasado; *The White Australia Policy* (2004), unha historia desa política que argumenta que os historiadores e académicos esaxeraron o grao de racismo na historia de Australia; e *The Fabrication of Aboriginal History, Volume Three: The Stolen Generations 1881–2008'', no que explica que as "xeracións roubadas" dos nenos aborixes son un mito.

## Notas
Walter Baldwin Spencer

**Walter Baldwin Spencer**, nado en Stretford o 23 de xuño de 1860 e finado o 14 de xullo de 1929, foi un biólogo e antropólogo anglo-australiano.

## Traxectoria 
Spencer foi recrutado como escritor de ciencia para o *Australasian* polo seu editor, David Watterston. El fora nomeado administrador da biblioteca pública en 1895. Cando Sir Frederick McCoy morreu en maio de 1899, converteuse en director honorario do museo nacional. Os anos seguintes, presentou ó museo moitas valiosas coleccións de obxectos sagrados e cerimoniais aborixes recollidos durante as súas viaxes. Foi elixido membro da Royal Society, en Londres, en 1900 e en 1901 pasou 12 meses no campo con Gillen indo de Oodnadatta para Powell Creek e despois para o leste a Borraloola no Golfo de Carpentaria. As súas experiencias e estudos formaron a base do libro seguinte, *The Northern Tribes of Central Australia*, que foi lanzado en 1904, dedicado a David Syme, que dera £ 1.000 para o custo da expedición. Este ano Spencer converteuse en presidente do consello de profesores, cargo que mantivo durante sete anos.

## Notas
Jedda

***Jedda*** é un filme australiano de 1955 escrito, producido e dirixido por Charles Chauvel. É o seu derradeiro filme e salienta por ser o primeiros filme da historia protagonizado por actores aborixes australianos, Robert Tudawali, máis coñecido como Bobby Wilson e Ngarla Kunoth,máis coñecida como Rosalie Kunoth-Monks, nos papeis principais. É un dos primeiros filmes australianos en ser rodado en cor. *Jedda* é un influente filme no desenvolvemento do cinema australiano, estabelecendo un novo standard en filmes futuros. Conseguiu atención internacional nunha época na que os filmes de Hollywood dominaban no cinema australiano. O director, Charles Chauvel, foi nomeado á Palma de Ouro no Festival Internacional de Cine de Cannes de 1955, pero perdeu fronte a Delbert Mann por *Marty*.

## Personaxes 
*Ngarla Kunoth como Jedda
*Robert Tudawali como Marbuck
*Betty Suttor como Sarah McMann
*Paul Reynall como Joe
*George Simpson-Lyttle como Douglas McMann
*Tas Fitzer como Peter Wallis
* Hugh Wason Byers como Felix Romeo (acreditado como Wason Byers)
* Willie Farrar como Joe de pequeno
*Margaret Dingle como Jedda de pequena

## Notas 
## Véxase tamén 
### Ligazóns externas 
*
Walkabout (filme)

***Walkabout*** é un filme británico-australiano de 1971 dirixido por Nicolas Roeg, e está protagonizado por Jenny Agutter, Luc Roeg e David Gulpilil. Ambientado na Australia salvaxe, Edward Bond escribiu o guión, que está vagamente baseado na novela de 1959 *Walkabout* de James Vance Marshall. Céntrase na historia de dous rapaces brancos que son abandonados no deserto que se encontran cun rapaz aborixe que os axuda a sobrevivir.

Un dos primeiros filmes da Nova onda australiana, recibiu críticas positivas malia o seu fracaso de recadación; entrou no Festival Internacional de Cine de Cannes de 1971, onde Roeg foi nomeado á Palma de Ouro.

## Personaxes 
* Jenny Agutter como rapaza
* Luc Roeg (acreditado como Lucien John) como neno branco
* David Gulpilil (acreditado como David Gumpilil) como mozo aborixe
* John Meillon como pai
* Robert McDarra como home
* Pete Carver como No Hoper
* John Illingsworth como marido
* Hilary Bamberger como muller
* Barry Donnelly como científico australiano
* Noeline Brown como científico alemán
* Carlo Manchini como científico italiano

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Rajoy

**Rajoy** pode referirse á versión castelanizada do galego Raxoi, que aparece como apelido nas seguientes persoas:
* Enrique Rajoy Leloup, político galeguista, redactor do estatuto galego de 1932
* Mariano Rajoy Sobredo, fillo do anterior, xuíz
* Mariano Rajoy Brey, fillo do anterior, presidente de España entre 2011 e 2018
* Bartolomé de Rajoy (1690 - 1772), arcebispo de Santiago
Hana Rahma

**Hana Rahma** (en ), nado en Ainata (Líbano) o 18 de xullo de 1960, é un bispo e relixioso católico maronita, dende 2015 bispo de Balbik - Dair al-Ahmar.
## Traxectoria 
Entrou na orde dos baladitas o 6 de agosto de 1979, facendo os votos solemnes o 6 de agosto de 1989. O 29 de xullo de 1990 foi ordenado sacerdote da orde.

O Sínodo da Igrexa maronita reunido do 10 ao 14 de marzo de 2015 elixiuno bispo de Balbik - Dair al-Ahmar. O papa Francisco deu a súa aprobación o 20 de xuño de 2015. Foi consagrado bispo polo patriarca Bixara Pedro al-Rai o 1 de agosto, e os seus co-consagradores principais foron os seus predecesores Saman Atala e Bulus Munxid al-Haxim.

## Notas
Aladdin Sane

***Aladdin Sane*** é o sexto álbum de estudio do músico inglés David Bowie, publicado o 13 de xullo de 1973.

## Historia e características 
Foi gravado durante o seu tour de Ziggy Stardust nos Estados Unidos de América. Está concibido como unha continuación ao seu anterior álbum, *The Rise and Fall of Ziggy Stardust and the Spiders from Mars*.

O nome do álbum é un calembur entre *Aladdin Sane* ("Aladino cordo") e *A Lad Insane* ("Un tipo demente"). Esta era unha referencia ao seu irmán Terry, que fora diagnosticado de esquizofrenia.

O álbum foi descrito polo propio Bowie simplemente como "Ziggy vai a América". Varias das cancións están baseadas en observacións que fixo Bowie durante a súa viaxe polos Estados Unidos como parte do tour.

A portada do disco, unha imaxe de Bowie cun raio atravesándolle o rostro, está considerada como unha das máis icónicas do artista e unha das máis influentes na cultura popular.

## Temas 
Cara 1

# "Whatch That Man"
# "Aladdin Sane"
# "Drive-In Saturday"
# "Panic in Detroit"
# "Cracked Actor"

Cara 2

# "Time"
# "The Prettiest Star"
# "Let's Spend the Night Together"
# "The Jean Genie"
# "Lady Grinning Soul"
The Chant of Jimmie Blacksmith (filme)

***The Chant of Jimmie Blacksmith*** é un filme australiano de 1978 dirixido, escrito e producido por Fred Schepisi, e está protagonizado por Tom E. Lewis (acreditado como Tommy Lewis), Freddy Reynolds e Ray Barrett. Tamén conta coas aparicións de Bryan Brown, Arthur Dignam e John Jarratt. É unha adaptación da novela *The Chant of Jimmie Blacksmith* de Thomas Keneally.

Conta a historia dun mozo aborixe australiano explotado que comete un asasinato e ten que agocharse. Baséase en feitos reais, arredor da vida de Jimmy Governor.

## Personaxes 
* Tom E. Lewis como Jimmie Blacksmith (acreditado como "Tommy Lewis")
* Freddy Reynolds como Mort Blacksmith
* Ray Barrett como Farrell
* Jack Thompson como Rev. Neville
* Angela Punch McGregor como Gilda Marshall (acreditado como "Angela Punch")
* Steve Dodd como Tabidgi
* Peter Carroll como McCready
* Ruth Cracknell como Mrs. Heather Newby
* Don Crosby como Newby
* Elizabeth Alexander como Petra Graf
* Peter Sumner como Dowie Steed
* Tim Robertson como Healey
* Ray Meagher como Dud Edmonds
* Brian Anderson como Hyberry
* Jane Harders como Mrs. Healey

## Notas 
## Véxase tamén 
### Ligazóns externas 
* 
* Ficha en RottenTomatoes
Asalha Puja

miniatura|O Asalha Puja tal como se reflicte no Wat Chedi Liam
**Asalha Puja**, tamén coñecido como **día do dharma**, é un festival budista theravāda, que se celebra coincidindo coa lúa chea do mes coñecido en pali como *āsāḷha*, o oitavo do antigo calendario budista indio e que corresponde normalmente ao mes de xullo do calendario gregoriano. Conmemora o primeiro sermón, coñecido como *Dhammacakkappavattana Sutta*, que deu Buda despois da súa iluminación, no coñecido como parque dos cervos en Sarnath, e no que predicou para os cinco ascetas (*pañcavaggiyā*) cos que practicara durante seis anos unha forma de ascetismo extremo en Uruvela. Escoitando as súas ensinanzas, o venerable Kondañña logrou a súa primeira percepción do nibbāna, dando así orixe ao nobre *Sangha*. A prédica de Buda xa contén todas as ideas básicas do budismo e considérase o nacemento do budismo.

Celébrase en Camboxa, Tailandia, Sri Lanka, Laos, Myanmar e obsérvase tradicionalmente visitando mosteiros, doando ofrendas aos templos, lendo textos relixiosos e escoitando os sermóns recitados ou cantados polos monxes, que tamén entoan nese día himnos en sánscrito ou encabezan unha procesión con candeas que dan a volta aos seus templos tres veces. Nos países de tradición *theravada*  o día seguinte ao Asalha Puja inicia o *vassa*, o período de tres meses lunares de vida retirada anual que realizan os monxes durante a estación chuviosa.
## Notas
Ubiquinol

O **ubiquinol** é unha forma rica en electróns (reducida) do coencima Q10.

A forma natural de ubiquinol do coencima Q10 é o 2,3-dimetoxi-5-metil-6-poliprenil-1,4-benzoquinol, no que a cadea lateral poliprenilada ten unha lonxitude de 9 ou 10 unidades en mamíferos. O coencima Q10 (CoQ10) pode encontrarse en tres estados redox: completamente oxidado (ubiquinona), parcialmente reducido (semiquinona ou ubisemiquinona) e totalmente reducido (ubiquinol). As funcións redox do ubiquinol na produción de enerxía celular e na protección antioxidante están baseadas na capacidade de intercambiar electróns nun ciclo redox entre as formas ubiquinol (reducida) e a ubiquinona (oxidada).

## Características 
Como os humanos poden sintetizar ubiquinol, non se clasifica como vitamina.

## Biodispoñibilidade 
Está ben establecido que o CoQ10 non se absorbe ben polo corpo. Como a forma ubiquinol ten dous hidróxenos adicionais, resulta da conversión de dous grupos cetona en grupos hidroxilo na porción activa da molécula. Isto causa un incremento no carácter polar da molécula CoQ10 e pode ser un factor significativo que explique a maior biodispoñibilidade observada do ubiquinol.

## Contido en alimentos 
En alimentos, hai cantidades variables de ubiquinol. Nunha análise de diversos alimentos encontrou que o ubiquinol estaba presente en 66 dos 70 alimentos estudados e supoñía o 46% do consumo total de coencima Q10 (na dieta xaponesa). A seguinte táboa é unha mostra dos resultados.

## Aspectos moleculares 
**Ubiquinol** é un benzoquinol e o produto reducido da ubiquinona ou coencima Q10. A súa cola contén 10 unidades de isopreno en humanos.
center|800px|Ubiquinol

A redución da ubiquinona a ubiquinol ocorre nos complexos I e II da cadea de transporte de electróns. O ciclo Q é un proceso que ocorre no citocromo b, un compoñente do complexo III da cadea tde transporte de electróns, e que converte o ubiquinol en ubiquinona de maneira cíclica. Cando o ubiquinol se une ao citocromo b, o pKa do grupo fenólico diminúe polo que se desprende un protón e fórmase o anión fenóxido.

center|800px|Ubiquinol, semifenóxido
Se o oxíxeno fenóxido se oxida, fórmase a semiquinona e o electrón desapareado é situado no anel.
center|800px|Ubiquinol

## Notas 
## Véxase tamén 
### Ligazóns externas 
* ChemSub Online: Ubiquinol
Igor Rakočević

**Igor Rakočević**, nado o 29 de marzo de 1978 en Belgrado, é un ex xogador serbio de baloncesto profesional. Foi escollido dúas veces no mellor equipo da Euroliga, e foi tres veces o máximo anotador da competición. Con 1,94 metros de altura, xogou tanto de base coma de escolta, pero a maior parte da súa carreira xogou de escolta.

## Traxectoria profesional 
Antes de chegar á NBA, Rakočević xogou para o Crvena zvezda serbio e o Budućnost Podgorica montenegrino. Co Crvena zvezda conseguiu na tempada 1997-98 a YUBA Liga e rematou segundo na Copa Korać.

Rakočević foi elixido na 51ª posición do Draft da NBA de 2000 polos Minnesota Timberwolves. Non xogou na liga ata a tempada 2002-03, xogando 244 minutos en 42 partidos, e facendo 1.9 puntos, 0.8 asistencias e 0.4 rebotes por encontro. Ó remate da tempada, foi despedido polos Timberwolves e asinou cos San Antonio Spurs, pero foi cortado pouco despois sen chegar a debutar.

## Notas 
## Véxase tamén 
### Ligazóns externas 
* Ficha en ACB.com 
* Perfil en DraftExpress.com
Bogdan Bogdanović

**Bogdan Bogdanović**, nado o 18 de agosto de 1992 en Belgrado, é un xogador profesional de baloncesto serbio que xoga para os Atlanta Hawks da National Basketball Association (NBA). Cunha estatura de 1,98 metros xoga na posición de escolta.

## Traxectoria profesional 
O 26 de xuño de 2014, durante a súa etapa no Partizan, Bogdanović foi seleccionado na 27ª posición do Draft da NBA de 2014 polos Phoenix Suns. O 23 de xuño de 2016, na noite do Draft de 2016, os Sacramento Kings adquiriron os seus dereitos xunto con Georgios Papagiannis, Skal Labissière e unha futura elección da segunda rolda do Draft a cambio de Marquese Chriss.

O 13 de xullo de 2017, Bogdanović asinou cos Sacramento Kings. Fixo o seu debut na NBA o 23 de outubro de 2017 contra o equipo que o elixiu no Draft, os Phoenix Suns. Bogdanović fixo 12 puntos, 3 rebotes e 2 asistencias en 25 minutos de xogo na derrota dos Kings por 117–115.

O 24 de novembro de 2020, Bogdanović asinou cos Atlanta Hawks.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Palbociclib

miniatura|250px|Fórmula estrutural do palbociclib

O **palbociclib** (código PD-0332991, nome comercial Ibrance®) é un medicamento para o tratamento do cancro de mama ER-positivo e HER2-negativo desenvolvido por Pfizer. É un inhibidor selectivo das quinases dependentes das ciclinas CDK4 e CDK6.

O palbociclib foi o primeiro inhibidor de CDK4/6 en ser aprobado como terapia contra o cancro por calquera organización e a, partir de decembro de 2017 foi receitado máis de 90 000 veces.

## Notas 
## Véxase tamén 
### Outros artigos 
* Rafael López López
Axel Louissaint

**Axel Louissaint**, nado o 3 de xaneiro de 1996 en Yverdon-les-Bains, Vaud, é un xogador suízo de baloncesto profesional.

## Traxectoria profesional 
O 23 de xullo de 2018, anunciouse a súa fichaxe polo Leyma Coruña da Liga LEB Ouro. O 9 de xaneiro de 2019, anunciouse a súa cesión ata o remate da tempada ao CB Clavijo da LEB Prata. O 17 de xuño de 2019, o Básquet Coruña decidiu non utilizar a opción de renovación do contrato do xogador.

## Notas 
## Véxase tamén 
### Ligazóns externas 
*Perfil en ScoutBasketball.com
Arroyomolinos, Madrid

**Arroyomolinos** é un concello español da Comunidade de Madrid situado ao suroeste da capital. Ten unha poboación de 30.081 habitantes (2017).

Nos últimos anos evolucionou dunha configuración rural á da tipica cidade dormitorio, cun crecemento demográfico importante. Parte do seu termo municipal forma parte do Parque rexional do curso medio do río Guadarrama e a súa contorna.

## Véxase tamén
### Ligazóns externas 
*Sitio web do concello
Hamina

**Hamina** (en sueco *Fredrikshamn*) é un municipio de Finlandia situado na rexión de Kymenlaakso. En 2018 a súa poboación era de 20&nbsp;425 habitantes. A superficie do termo municipal é de 1&nbsp;155,14&nbsp;km2, dos cales 545,43&nbsp;km2 son auga. O concello ten unha  densidade de poboación de 33,50 hab./km².

Limita cos municipios Kouvola, pertencente á súa mesma rexión, Kotka, Kouvola, Miehikkälä, Virolahti e Luumäki este último na rexión veciña de Carelia do Sur.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Iitti
Arroyomolinos, Cáceres

**Arroyomolinos** é un concello español da provincia de Cáceres, en Estremadura. Ten unha poboación de 770 habitantes (2017).

## Historia 
Foi fundado en 1228 por Afonso IX de León, mais as súas terras foron habitadas dende o neolítico. En tempos do imperio romano construíronse os muíños que dan nome á localidade. Os árabes construíron tamén este tipo de muíños.

Durante a Guerra da Independencia española o 28 de outubro de 1811 produciuse unha das máis importantes derrotas do exército francés. Na batalla, coñecida como "batalla del Arroyo de los Molinos" e "sorpresa de Arroyomolinos", un exército aliado anglo-hispano-portugués, baixo as ordes do xeneral Hill, derrotou as tropas francesas do xeneral Girard.

Coa caída do Antigo Réxime, a localidade constituíuse en municipio na rexión de Estremadura, e dende 1834 quedou integrado no partido xudicial de Montánchez. No censo de 1842 contaba con 600 fogares e 3287 veciños.

Entre 1857 e 1981 chamábase *Arroyomolinos de Montánchez*.

## Notas 
## Véxase tamén
### Ligazóns externas 
*Sitio web do concello
João de Casal

**João de Casal**, nado en 1641 en Castelo de Vide (Reino de Portugal) e finado o 20 de setembro de 1735 en Macau (Imperio portugués), foi un relixioso agostiño portugués, bispo de Macau entre 1690 e 1735.
Fred Schepisi

**Frederic Alan Schepisi**, nado en Melbourne o 26 de decembro de 1939, é un realizador, produtor e guionista australiano, autor dalgúns filmes de éxito feitos en Hollywood.

## Traxectoria 
Comezou por realizar "spots" comerciais e documentais, antes de se lanzar na ficción. Realizou a súa primeira longametraxe en 1976, ''The Devil's Playground*. No inicio da década de 1980, partiu para os Estados Unidos, onde dirixiu algúns filmes que obtiveron éxito internacional, tales como *Plenty*, *Roxanne*, *The Russia House* e *Mr. Baseball*.

## Filmografía 
**The Devil's Playground* (1976)
**The Chant of Jimmie Blacksmith* (1978)
**Barbarosa* (1982)
**Iceman* (1984)
**Plenty* (1985)
**Roxanne* (1987)
**Evil Angels* (1988)
**The Russia House* (1990)
**Mr. Baseball* (1992)
**Six Degrees of Separation* (1993)
**I.Q.* (1994)
**Fierce Creatures* (1997)
**Last Orders* (2001)
**It Runs in the Family* (2003)
**Empire Falls* (2005)
**The Eye of the Storm* (2011)
**Words and Pictures* (2013)
**Andorra'' (2017)

## Notas 
## Véxase tamén 
### Ligazóns externas 
* Páxina oficial 
*
Dead Heart

***Dead Heart*** é un filme australiano de 1996 escrito e dirixido por Nick Parsons. Está protagonizado por Bryan Brown, Angie Milliken, Ernie Dingo, Aaron Pedersen e John Jarratt. Está baseada na obra homónima de Parsons, que foi levada ós escenarios por Belvoir St Theatre, dirixida por Neil Armfield en 1994.

## Notas 
## Véxase tamén 
### Ligazóns externas 
* 
* Ficha en RottenTomatoes
Milt Palacio

**Milton Sigmund Palacio**, nado o 7 de febreiro de 1978 nos Ánxeles, California, é un ex xogador de baloncesto estadounidense que actualmente é o director de desenvolvemento de xogadores da Universidade de Idaho. Con 1,93 metros xogaba na posición de base.

## Traxectoria deportiva 
Durante a súa carreira de sete anos na NBA, de 1999 a 2006, Palacio xogou para os Vancouver Grizzlies, Boston Celtics, Phoenix Suns, Cleveland Cavaliers, Toronto Raptors e Utah Jazz, facendo 4.8 puntos por encontro. Tras unha boa tempada en Utah, Palacio converteuse en axente libre e asinou cos Seattle SuperSonics, pero foi cortado pouco antes do comezo da tempada regular. Así comezou a súa etapa en Europa, cando asinou co KK Partizan serbio.

O 22 de agosto de 2011, anunciouse a súa fichaxe por unha tempada polo Obradoiro CAB da Liga ACB.

## Notas 
## Véxase tamén 
### Ligazóns externas 
* Perfil en NBA.com 
* Perfil en ACB.com 
* Perfil en Eurobasket.com
Bryan Brown

**Bryan Neathway Brown**, nado en Sydney o 23 de xuño de 1947, é un actor australiano.

## Traxectoria 
Comezou a actuar en teatro de afeccionados, onde descubriu a súa paixón pola actuación.

Brown foise a Inglaterra en 1964 para estudar actuación. A finais dos anos sesenta empezou a traballar no teatro, obtendo finalmente papeis de menor importancia no Old Vic. Nos anos setenta regresou a Australia, onde se converteu en membro do teatro Genesian (en Sydney). Apareceu na produción de Colleen Clifford de "A Man for All Seasons", antes de incorporarse á compañía de teatro de Queensland.

Fixo o seu debut no cine en 1977 cun pequeno papel en *The love letters from Teralba Road*, e apareceu en varias películas australianas durante os seguintes dous anos.

En 1980 Brown fíxose coñecido para o público internacional pola súa actuación en *Breaker Morant.* *A*índa que seguiu aparecendo en producións australianas, tamén apareceu en miniseries de televisión norteamericanas, gañando popularidade nos Estados Unidos coa Town Like Alice (1981) e na miniserie premiada e gañadora do Emmy *The Thorn Birds* (1983) xunto a Richard Chamberlain e Christopher Plummer, onde foi nomeado por primeira vez ó Emmy na categoría Mellor actor de repartición. En 1984 actuou na errada cinta musical *Give My Regards to Broad Street* xunto a Paul McCartney, Ringo Starr e Barbara Bach.

En 1991 volveu co seu papel de Rollie Tyler en F/X 2, e nos anos noventa, Brown apareceu en producións de televisión, filmes de Hollywood e australianos, como *Two Hands* (1999), así como en anuncios de televisión británicos. No século XXI apareceu en papeis secundarios, como o home de negocios cómico amante dos deportes riesgosos en *Along Came Polly* xunto a Ben Stiller e Jennifer Aniston e no 2008 na superproducción *Australia* xunto aos seus compatriotas Nicole Kidman e Hugh Jackman.

## Notas 
## Véxase tamén 
### Ligazóns externas 
*
The Tracker

***The Tracker*** é un filme australiano de 2002 dirixido e escrito por Rolf de Heer. Está protagonizado por David Gulpilil, Gary Sweet e Damon Gameau. Está ambientado en 1922, no outback Australia onde un racista policía branco (Sweet) emprega a habelencia para o rastrexo dun aborixe australiano (Gulpilil) para atopar o asasinao dunha muller branca.

## Personaxes 
* David Gulpilil como o rastrexador
* Gary Sweet como o fanático
* Damon Gameau como o seguidor
* Grant Page como o veterano
* Noel Wilton como o fuxitivo

## Notas 
## Véxase tamén 
### Ligazóns externas 
*
Woggabaliri

miniatura|300x300px|Escena doméstica aborixe australiana describindo a recreación tradicional, incluíndo un neno que xuta a "pelota", co obxecto de "non deixar que a pelota dea no chan". (William Blandowski  *Australien en 142 Photographischen Abbildungen*, 1857).
**Woggabaliri** é un xogo cooperativo tradicional dos aborixes australianos, moi semellante a outros xogos como keepie uppie e footbag.

Os aborixes das áreas preto de Nova Gales do Sur xogaban cunha pelota feita de pel de póssum. Xógase en grupos de catro a oito xogadores en círculo. O obxectivo é manter a pelota no ar e evitar que caia ó chan.

## Historia 
Woggabaliri é un xogo non competitivo que se practica cunha bóla feita de *Typha domingensis* envoltas en pel de póssum onde o obxectivo é evitar que caia ó chan usando diferentes habilidades de traballo en equipo e control do balón. Xogado polos wiradjuri e outros pobos veciños antes da chegada dos europeos, Woggabaliri é a palabra dos ngunnawal para "xogar". O autor Ken Edwards sinala que un xogo moi semellante tamén era practicado polos jingili do Territorio do Norte.

## Notas
Emiliano Fabbricatore

**Emiliano Fabbricatore**, O.S.B.I., nado o 12 de agosto de 1938 en Santa Sofia d'Epiro (Calabria, Italia) e finado o 6 de xaneiro de 2019 en Grottaferrata (Lacio), foi un relixioso basiliano italiano, abade territorial de Santa María de Grottaferrata entre 2000 e 2013.

## Traxectoria 
Foi ordenado sacerdote o 13 de agosto de 1967, e posteriormente foi hegúmeno da abadía de Grottaferrata. recibindo a beizón como arquimandrita o 5 de marzo. O 8 de novembro de 2002 o papa Xoán Paulo II nomeouno consultor do Pontificio Consello para a Promoción da Unidade dos Cristiáns.

Permaneceu no cargo até que o papa Francisco aceptoulle a renuncia o 4 de novembro de 2013. Finou o 6 de xaneiro de 2019 en Grottaferrata.

## Obra 
*
*
## Premios e distincións 
En maio de 2012 recibiu o Premio San Nicola Greco por parte da fundación homónima, nas festas en honra de san Nicolao o Grego, copatrono de Guardiagrele.

## Notas
Igrexa de Stenkumla

A **igrexa de Stenkumla** (sueco: *Stenkumla kyrka*) é unha igrexa medieval luterana en Stenkumla, na illa sueca de Gotland, pertencente á diocese de Visby. Na idade media a igrexa estaba dedicada a San Lourenzo.

## Historia e arquitectura 
A parte máis antiga da igrexa é a torre, que foi construída a comezos do século XIII. Orixinalmente estivo unida a unha igrexa románica do século XII, pero esta foi substituída polo presente edificio en distintas etapas. O coro é de mediados do século XIII, mentres que a nave foi construída a comezos do XIV. Dende a idade media a igrexa permaneceu case inalterada.

A nave case cadrada está soportada por un único piar central. As paredes están decoradas con frescos do século XV, realizados polo artista coñecido como Passionsmästaren. Un conxunto de frescos representa a Paixón de Cristo e outro varias santas, que probablemente son Santa Bríxida, Santa Sabela, Santa Bárbara, Santa Catarina e Santa Margarida. As fiestras da nave e do coro teñen fragmentos das vidreiras orixinais. No coro hai outro conxunto de frescos, que datan do século XIII. Representan a San Lourenzo, San Pedro, San Bertomeu e San Paulo. O coro tamén ten un tabernáculo de madeira do século XIV.

Baixo o arco do presbiterio entre o coro e a nave hai unha cruz triunfal do século XII. Foi descrita como a mellor peza de arte da igrexa e fíxose para o anterior edificio románico. Representa a Cristo cravado na cruz só a través das súas mans; os pés colgan libres e de feito están cubertos con zapatos. O resto do mobiliario é de despois da Reforma, como o retablo de arenito, feito en 1681. O púlpito é de mediados do século XVII e a pía bautismal do século XVIII. A igrexa tamén ten dúas pedras rúnicas do século XI.

No seu cemiterio atópase a tumba de Konrad Petterson Lundqvist Tector, un ladrón e asasino que foi decapitado no exterior da igrexa o 18 de maio de 1876.

## Galería de imaxes 

Stenkumla kyrka - KMB - 16000300024482.jpg|Vista dende o aire
Gotland-Stenkumla-Kirche 09.jpg|Cruz triunfal
Portal sur da nave da igrexa de Stenkumla.jpg|Portal da nave

## Notas
Pablo Marí

**Pablo Marí Villar**, nado en Almussafes (Valencia) o 31 de agosto de 1993, é un futbolista español. Xoga de defensa central para o AC Monza da Serie A italiana, cedido polo Arsenal FC.

## Traxectoria 
O 1 de xullo de 2018 fíxose oficial a cesión por un ano de Marí ó Deportivo da Coruña, polo Manchester City FC. Tras quedar a piques de lograr o ascenso (o equipo coruñés logrou o sexto posto) marchou para o Brasil para fichar polo Flamengo, converténdose no terceiro español en xogar no club carioca, despois dos galegos Talladas e Ufarte. En novembro de 2019 converteuse no primeiro futbolista español en gañar a Copa Libertadores.

O 29 de xaneiro de 2020, Marí foi cedido con opción de compra ata final de tempada ó Arsenal FC da Premier League inglesa.

## Notas 
## Véxase tamén 
### Ligazóns externas 
* Perfil en BDFutbol.com